 Dowladihii hore maamulka gobollada dhexe heshiisyo ay la galeen wax oofiyey maleh, waxaan rajeyneynaa in la oofiyo ballamada wixii hadda ka dambeeya aan la galno dowladda Federaalka, dowladda federaalka ee waddanka hadda u bilantay waxaan aad iyo aad uga wada hadalnay danta caamka ah ee Soomaaliya iyo midda gobollada dhexe, waxaa ka mid ah iney soo celiyaan ciidankii Soomaaliya ee sharafta badnaa ee qiimaha badnaa, ciidankii wuxuu ka dhisan yahay isaga oo Soomaaliya kaliya ka kooban gobollada dhexe, waa la goaamiyey in iyaga oo isku dhafan iney kala dagaallamaan oo iska xoreeyaan Al-shabaab, waxaan kaloo ka hadalnay amniga gudaha Soomaaliya in laga wada shaqeeyo, loo midoobo nimankaasi, wixii khilaaf ah ee Soomaalida kale ee aan Shabaabka ahayn dhex yaallana wada hadal lagu dhameeyo ayuu yiri Sheekh Shaakir. 